นายกรัฐมนตรี ย้ำวัคซีนปลอดภัย หลังฉีดให้กับบุคลากรทางการแพทย์กว่า 2.3โดส ไม่พบอาการข้างเคียงรุนแรง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันว่า ไทยมีวัคซีนที่มีประสิทธิภาพสูงเพียงพอและจะเริ่มให้บริการพร้อมกันทั่วประเทศในต้นเดือน มิถุนายนนี้อย่างแน่นอน โดยจากที่ผ่านมาได้เร่งฉีดให้บุคลากรทางการแพทย์และกลุ่มเสี่ยงไปแล้ว 2.3 ล้านโดส ซึ่งได้ผลเป็นอย่างดีและไม่มีผู้ที่เกิดผลข้างเคียงร้ายแรง ขอให้ทุกคนมีความมั่นใจได้นายกรัฐมนตรี เน้นย้ำว่าในวันนี้ การฉีดวัคซีน เป็น “วาระแห่งชาติ” ที่จะต้องเร่งดาเนินการ เพื่อให้ทุกอย่างขับเคลื่อนต่อไปได้ เน้นเดินหน้าปูพรมฉีดวัคซีนเข็มแรกให้เร็วและให้ถึงประชาชนจำนวนมากที่สุดเท่าที่จะทาได้ หลังจากได้รับความความเห็นของประชาชนจำนวนมาก จึงได้ตัดสินใจว่าจะปรับแผนการเดินหน้าประเทศ ด้วยการเปิดโอกาสให้ทุกคน ที่พร้อมฉีดวัคซีน ไม่ว่าจะเป็นวัยใด เข้าถึงวัคซีนได้ โดยเฉพาะวัยทำงาน เพื่อปกป้องคนที่ทำมาหากิน คนที่เป็นกำลังหลักในการหาเลี้ยงครอบครัว ให้ออกจากบ้านไปทางาน ทำมาหาเลี้ยงชีพและเดินหน้า ชีวิตกันต่อไปได้ ทั้งนี้จะเอาชนะโควิดได้ก็ด้วยการเดินหน้าไปพร้อมๆ กัน โดยไม่ทิ้งใครไว้ข้างหลัง ประเทศไทยต้องดีขึ้น ด้วยความร่วมมือร่วมใจ ความรักสามัคคีของคนไทยด้วยกัน เพราะทุกคนก็คือ “ทีมประเทศไทย”นายกรัฐมนตรี เปิดเผยว่า ได้เน้นย้ำกับที่ประชุม ครม. ในวันนี้ในเรื่องของการชี้แจงข้อเท็จจริงให้กับประชาชนเกี่ยวกับมาตรการต่างๆ ของรัฐบาลและ ศบค. ซึ่งเกิดขึ้นบ่อยครั้งและก่อให้เกิดความเสียหาย ต่อสังคม เป็นอุปสรรคต่อการดำเนินการตามมาตรการที่ได้วางไว้ โดยเฉพาะในการรณรงค์ให้ประชาชน ทุกคนได้ฉีดวัคซีนเพื่อให้ประเทศไทยเดินไปต่อได้ หากใครมีเจตนาในการเผยแพร่ข้อมูลอันเป็นเท็จ ย่อมมีความผิดตามกฎหมายและถูกดำเนินคดีได้ ดังนั้นจึงขอความร่วมมือจากทุกหน่วยงานของรัฐ ให้มีความเข้มงวดในการตรวจสอบข่าวปลอมที่เกี่ยวข้องกับหน่วยงานของตัวเองอย่างต่อเนื่องและชี้แจงทำความเข้าใจกับประชาชนโดยเร็ว หากเป็นการกระทำผิดกฎหมาย ขอให้แจ้งเจ้าหน้าที่ที่เกี่ยวข้อง รวมทั้งขอความร่วมมือสื่อมวลชนและผู้ใช้สื่อทุกคนให้ใช้ความระมัดระวังมากยิ่งขึ้นและขอขอบคุณประชาชนทุกคนที่ช่วยกันเป็นหูเป็นตา แจ้งข่าวไปยังหน่วยงานต่างๆ ด้วย